Fay Weldon

Fay Weldon (1931–2023) var en britisk forfatter som har skrevet romaner, noveller, essay og en del skuespill og musikalsk tonesatt poesi.

Hennes forfatterskap er assosiert med feminismen. Hun portretterte samtidens kvinner som er blitt fanget i undertrykkende situasjoner, forårsaket av den patriarkalske strukturen i det britiske samfunnet. Weldon ble internasjonalt kjent for The Life and Loves of a She-Devil (1983) (norsk tittel: En hunndjevels bekjennelser), som er filmatisert to ganger.

 Liv og virke 
Fay Weldon ble født i Birmingham i England i en litterær familie. Hennes bestefar på morssiden, Edgar Jepson (1863–1938), og hennes mor Margaret skrev romaner (sistnevnte under psevdonymet Pearl Bellairs, alter-egoet til en eponymisk figur i Aldous Huxleys novelle Farcical History of Richard Greenow). 

Weldon tilbrakte sin første år i Auckland i New Zealand hvor faren hennes arbeidet som lege. Da hun var 14 år gammel ble foreldrene hennes skilt, og hun flyttet tilbake til England sammen med moren og søsteren Jane. Hun kom aldri til se faren igjen. I England begynte hun på South Hampstead High School. Hun bodde sammen med moren, søsteren og bestemoren til hun begynte på college, og hennes verdensanskuelse bar preg av denne kvinnedominansen.

Weldon studerte psykologi og økonomi ved Universitetet i St Andrews i Skottland. Hun begynte etter hvert å arbeide i et reklamebyrå. Hun steg i gradene, ble ansvarlig for flere kampanjer, og skapte blant annet slagord som «Go to work on an egg»Davison, Phil (30. desember 2011): «Len Fulford: Director behind the 'Go to work on an egg' and Guinness 'toucan' commercials». The Independent. og «Vodka gets you drunker quicker». I et intervju med The GuardianJeffries, Stuart (12. september 2006): «Fay Weldon who has found God after 70 years as atheist talks to Stuart Jeffries». The Guardian. uttalte hun at «Det bare synes… opplagt at folk som vil bli fulle så raskt mulig trenger å vite dette.» Hennes sjefer var derimot ikke enige og stoppet kampanjen.

I 1967 utga hun sin første roman, The Fat Woman's Joke. I løpet av de neste 30 årene hadde hun en svært suksessrik forfatterkarriere, med over tyve utgitte romaner, novellesamlinger, filmer for fjernsyn og artikler i aviser og magasiner. Hun ble etter hvert et velkjent ansikt og en stemme i BBC. 

I 1971 skrev Weldon første episode av den banebrytende fjernsynsserien Upstairs, Downstairs, som vant en pris for beste britiske TV-manus fra Writers Guild. I 1980 skrev hun manus for regissøren og produsenten John Goldschmidts fjernsynsfilm Life for Christine, som fortalte den virkelige historien om en 15 år gammel jentes fengselsdom. Filmen ble vist i beste sendetid på ITV Network av Granada Television. Hun skrev også manus for en miniserie av Jane Austens Stolthet og fordom (originaltittel Pride and Prejudice) for BBC i 1980 med Elizabeth Garvie og David Rintoul i hovedrollene. I 1989 bidro hun til Petula Clarks West End-musikal Someone Like You. 

I et intervju i Radio Times i 1998 hevdet hun at voldtekt «er ikke det verste som kan skje med en kvinne om hun er trygg, i live, og umerket etter hendelsen».«Fay Weldon: Rape isn't the worst thing that can happen», BBC News, 30. juni 1998. Hun ble fordømt av feminister for denne påstanden.

I 1996 var hun medlem av filmjuryen ved den 46. filmfestivalen i Berlin.«Berlinale: 1996 Juries». Berlinale.de. Hun satt også i dommerpanelet for Bookerprisen i 1983. Prisavgjørelsen førte til uavgjort mellom J. M. Coetzees Life & Times of Michael K og Salman Rushdies Skam, noe som førte til at Weldon måtte velge mellom disse to. Hun valgte Rushdie, visstnok under press, men forandret siden mening.Moss, Stephen (18. september 2001): «Is the Booker fixed?». The Guardian

I 2000 meldte Weldon seg inn i den engelske kirke.Weldon, Fay (2006): «Converted by St Paul» i: Caroline Chartres (red.): Why I Am Atill an Anglican, Continuum, s. 134.

Hennes roman The Bulgari Connection (2001) ble kritisert for sin bruk av kommersielle produktplasseringer. På grunnlag av en kontrakt verd  pund nevnte hun en juvelers navn i tittelen og gjentatte ganger i selve teksten.Kirkpatrick, David D. (3. september 2001): «Words From Our Sponsor: A Jeweler Commissions a Novel». New York Times.Arnold, Martin (13. september 2001): «Placed Products, and Their Cost». New York Times.

I 2006 ble Weldon utnevnt til professor i kreativ skriving ved Brunel University i det vestlige London: «En stor forfatter trenger en bestemt personlighet og et naturlig talent for språk, men det er svært mye som kan læres, for eksempel hvordan man setter ord sammen på en rask og effektiv måte for å fremme et poeng, hvordan man blir veltalende, hvordan man uttrykker følelser, hvordan man kan bygge opp spenning og skape alternative verdener.»Fay Weldon on how to teach Creative Writing, Brunel University 1 september 2008 I 2012 ble hun utnevnt til professor i kreativ skriving ved Bath Spa University hvor hun delte kontor med professor Maggie Gee, også en forfatter.«Weldon and Hensher head to Bath Spa» . The Bookseller.

Sammen med Daniel Pipes var hun blant de mest kjente utenlandske medlemmene av det danske Trykkefrihedsselskabet af 2004 som «har til formål at beskytte det frie ord, hvor det trues».Holm, Katrine Winkel (22. august 2013): «Sex, løgn og ytringsfrihed: Hvor går grænserne for, hvilke friheder forfattere kan tage sig?», Trykkefrihed.dk

Weldon var gift tre ganger, og har fire sønner.

 Romaner 

 The Fat Woman's Joke (1967)
 Down Among the Women (1971)
 Female Friends (1975) (norsk tittel: Venninner)
 Remember Me (1976)
 Little Sisters (1977)
 Praxis (1978) (norsk tittel: Praxis)
 Puffball (1980) (norsk tittel: Røyksopp)
 The President's Child (1982) (norsk tittel: Presidentens barn)
 The Life and Loves of a She-Devil (1983) (norsk tittel: En hunndjevels bekjennelser)
 Letters to Alice: On First Reading Jane Austen (1984)
 The Shrapnel Academy (1986) (norsk tittel: Shrapnel-akademiet)
 The Heart of the Country (1987) (norsk tittel: Landets hjerte)
 The Hearts and Lives of Men (1987) (norsk tittel: Engler og djevler)
 Leader of the Band (1988)
 The Cloning of Joanna May (1989) (norsk tittel: Kloningen av Joanna May)
 Darcy's Utopia (1990) (norsk tittel: Darcys utopi)
 Affliction (1994) (norsk tittel: Trøbbel)
 Growing Rich (1992)
 Life Force (1992) (norsk tittel: Livskraft')'
 Splitting (1995) (norsk tittel: Vranglås)
 Worst Fears (1996) (norsk tittel: Det verst tenkelige)
 Big Women (1997) (norsk tittel: Store jenter gråter ikke)
 Rhode Island Blues (2000) (norsk tittel: Rhode Island Blues)
 The Bulgari Connection (2001) (norsk tittel: Bulgari-forbindelsen)
 Mantrapped (2004)
 She May Not Leave (2006) (norsk tittel: Kan hun ikke bare gå?)
 The Spa Decameron (2007)
 The stepmother's diary 2008(norsk tittel: Stemorens dagbok) 2009

 Referanser 

 Eksterne lenker 


 Intervjuet av Rosemary Goring, «Fay Weldon on her 30th novel», Herald Scotland, 20. juli 2012
 «The Inventory: Fay Weldon», ved Hester Lacey Financial Times, 27. juli 2012.
 «Lie back and think of Jesus», Stuart Jeffries, The Guardian, 5. september 2006. Intervju og omtale av What Makes Women Happy. Weldon beskriver hennes nær-døden-opplevelse og åndelige reise fra ateisme til hennes tro på Gud.
 Fay Weldon: «My left knee», Saga Magazine'', 10. oktober 2011. Weldon skriver åpent om å få sitt kne byttet i alder av 80 og hennes frykt forut operasjonen.

Kategori:Engelske forfattere
Kategori:Britiske kvinnesaksforkjempere
Kategori:Personer fra Birmingham